‘Die skoen’ breek nou óók die internetDie veelbesproke skoen. Watter kleur is die skoen? Die vraag het verskeie mense aan die gons nadat dit vandeesweek op sosiale media gedeel is en ŉ soortgelyke stryery tot gevolg het as in Februarie 2015 toe ŉ veelbesproke rok sosiale media laat “ontplof” het. Net soos die rok, is dit die skoen se kleur wat ŉ groot debat ontlok. Sommige mense meen die skoen is grys en ligblou en ander meen dit is pienk en wit. Net soos in die geval van die rok het kundiges reeds bevind dit blyk dat mense die skoen in verskillende kleure sien na gelang van hoe hul oë by die kleure aanpas en hoeveel keer ŉ mens se brein al dié kleure verwerk het. Indien jou oë meer sensitief is vir grys en blou, is dit die kleure wat jy gaan sien terwyl mense wie se oë meer sensitief is vir ligter kleure, dit as pienk en wit gaan sien. Dit is ook moontlik dat mense die skoen een keer as pienk en wit gaan sien en later weer as grys en blou. Maar wat is die regte kleur van die skoen? Die vrou wat aanvanklik die foto op sosiale media gedeel het, het aan Metro UK gesê die skoen is pienk en wit. ‘n Verligte weergawe van die skoen. Die rok van 2015